b'\n_START_ARTICLE_\nVasteaika\n_START_PARAGRAPH_\nVasteaika on tapahtuman tai toiminnon aloitushetken ja palautteen saamisen v\xc3\xa4linen aika.\n_START_SECTION_\nN\xc3\xa4yt\xc3\xb6t\n_START_PARAGRAPH_\nVasteaika on muun muassa litteiden televisioiden ja tietokoneissa k\xc3\xa4ytett\xc3\xa4vien plasma- tai nestekiden\xc3\xa4ytt\xc3\xb6jen kuvanlaatua kuvaava suure. Vasteaika tarkoittaa pikselin muuttumista tummasta kirkkaaksi ja takaisin tummaksi, esim. gray to gray tai black to black. Mit\xc3\xa4 lyhyempi vasteaika on, sit\xc3\xa4 parempi kuvanlaatu on. Lyhyempi vasteaika tarkoittaa my\xc3\xb6s pehme\xc3\xa4mmin liikkuvaa kuvaa ja \xe2\x80\x9dhaamu-efekti\xc3\xa4\xe2\x80\x9d ei pit\xc3\xa4isi ilmaantua._NEWLINE_Vasteaika ilmoitetaan millisekunteina. Nykyisten n\xc3\xa4ytt\xc3\xb6jen tyypillinen vasteaika vaihtelee v\xc3\xa4lill\xc3\xa4 1-10 ms, todella laadukkaat n\xc3\xa4yt\xc3\xb6t saattavat ylt\xc3\xa4\xc3\xa4 alle kahden millisekunnin vasteaikaan. Jotkut valmistajat ilmoittavat vasteajan keskiarvona, joka sekoittaa helposti kuluttajaa.\n_START_SECTION_\nTietokoneet\n_START_PARAGRAPH_\nVasteaikaa k\xc3\xa4ytet\xc3\xa4\xc3\xa4n my\xc3\xb6s kuvaamaan aikaa, joka kest\xc3\xa4\xc3\xa4 ennen kuin komentoon reagoidaan. Johdatus sovellussuunnitteluun -oppaan mukaan alle 0,1\xc2\xa0s aika on v\xc3\xa4lit\xc3\xb6n, alle 1\xc2\xa0s nopea ja yli 10\xc2\xa0s est\xc3\xa4\xc3\xa4 ty\xc3\xb6ntekoa. WWW-palveluiden yhteydess\xc3\xa4 vasteajalla tarkoitetaan aikaa, kauanko k\xc3\xa4ytt\xc3\xa4j\xc3\xa4n toimenpiteest\xc3\xa4 (linkin klikkaus) kuluu aikaa siihen, ennen kuin palvelu on ladannut uuden sivun.\n_START_SECTION_\nMuut\n_START_PARAGRAPH_\nVasteaikaa k\xc3\xa4ytet\xc3\xa4\xc3\xa4n my\xc3\xb6s yritysmaailmassa jonkin prosessin viivemittarina.'